
Кыргыз Республикасынын 

Улуттук статистика комитети
Экспресс-маалымат
2026-жылдын 14-сентябры
Кыргыз Республикасынын 2026-жылдын январь-августундагы
социалдык-экономикалык өнүгүүсүнүн 
негизги көрсөткүчтөрү
	
	Иш жүзүндө
(млн. сом)
	2026-ж. 
январь-августу
2025-ж.1 
январь- августуна карата 
% менен 
	Маалымдама: 
2025-ж.1 
январь- августу
2024-ж. январь- августуна
 карата % менен

	Ички дүң продукт
(алдын-ала баалоо)
	1 396 798,8
	111,0
	111,1

	  анын ичинде «Кумтөр» кен казуу ишканаларын эске албаганда
	1 328 676,5
	112,2
	112,7

	Өнөр жай продукцияларынын (иштердин, кызмат көрсөтүүлөрдүн) көлөмү - бардыгы
	600 823,1
	108,82
	112,92

	  анын ичинде «Кумтөр» кен казуу ишканаларын эске албаганда
	388 921,5
	115,12
	123,92

	Пайдалуу кендерди казуу 
	59 860,5
	108,92
	115,42

	Иштетүү өндүрүшү 
	475 966,0
	110,12
	111,92

	  анын ичинде тамак-аш азыктарын (суусундуктарды кошкондо) жана тамеки азыктарын өндүрүү
	81 836,1
	108,42
	147,52

	Электр энергия, газ, буу жана кондицияланган аба менен камсыздоо (жабдуу) 
	58 649,2
	98,82
	116,12

	Суу менен жабдуу, тазалоо, калдыктарды иштетүү жана кайра пайдалануучу чийки затты алуу
	6 347,4
	117,82
	124,82

	Айыл чарбасынын, токой чарбасынын жана балык уулоочулуктун дүң продукциясы 
	298 306,8
	106,4
	102,2

	Курулуштун дүң продукциясы
	300 495,5
	161,0
	128,6

	Дүң жана чекене сооданын, автоунааларды жана мотоцикл-дерди оңдоонун жалпы көлөмү 
	1 396 605,0
	104,4
	118,4

	   анын ичинде автоунааларды жана мотоциклдерди сатууну кошпогондогу чекене соода
	513 951,4
	114,9
	112,8

	Мейманканалардын жана ресторандардын кызмат көрсөтүүлөрү
	42 187,9
	109,1
	124,9

	Транспорттун бардык түрү менен жүктөрдү ташуу, миң тонна
	47 678,4
	110,9
	113,7

	Транспорттун бардык түрү менен жүргүнчүлөрдү ташуу, 
млн. адам 
	427,7
	105,4
	108,1

	Почта жана чабарман ишмердигинин кызмат көрсөтүүлөрү
	2 271,5
	117,0
	134,7

	Байланыш кызмат көрсөтүүлөрү
	28 541,0
	108,3
	106,2

	Каржылоонун бардык булактарынын эсебинен негизги капиталга инвестициялар (капиталдык салымдар)
	281 784,3
	161,2
	114,3

	Тышкы жана өз ара сооданын көлөмү3, млн. АКШ доллары
	10 000,9
	107,74
	100,45

	  анын ичинде ЕАЭБге мүчө мамлекеттер
	3 730,3
	105,4
	125,5

	Экспорт3, млн. АКШ доллары 
	1 664,5
	102,74
	94,15

	  анын ичинде ЕАЭБге мүчө мамлекеттер 
	681,3
	98,0
	94,3

	Импорт3, млн. АКШ доллары 
	8 336,4
	108,74
	101,85

	  анын ичинде ЕАЭБге мүчө мамлекеттер 
	3 049,0
	107,2
	136,6

	Керектөө бааларынын индекси
	
	110,9
	107,8

	  - 2025-ж. декабрына карата
	107,6
	
	

	  - 2025-ж. августуна карата
	112,0
	
	

	Катталган жумушсуздардын саны, 
миң адам
	37,0
	83,7
	77,5

	Кызматкерлердин номиналдык эсептелген орточо айлык эмгек акысы6, сом
	54 864
	128,54
	120,95


1 Айрым көрсөткүчтөр такталды.

2 Физикалык көлөмдүн индекси.

3 2026-ж. январь-июлу.

4 2026-ж. январь-июлу, 2025-ж. январь-июлуна карата пайыз менен.

5 2025-ж. январь-июлу, 2024-ж. январь-июлуна карата пайыз менен.

6 2026-ж. январь-июлу (чакан ишканаларды эсепке албаганда).
2026-жылдын январь-августундагы Кыргыз Республикасынын 
социалдык-экономикалык өнүгүүсүнүн кыскача жыйынтыктары
Ички дүң продукттун көлөмүнүн жогорулашы 2025-жылдын январь-августуна салыштырмалуу кызмат көрсөтүү тармактары тарабынан камсыздалган, алардын ИДПнын жалпы көлөмүндөгү үлүшү 49,2 пайызды, товардык өндүрүш - 34,7 пайызды жана продукттарга болгон таза салыктар - 16,1 пайызды түздү.

2025                                                       2026

Өнөр жай продукциясы 

(мурунку жылдын тийиштүү  мезгилине карата пайыз менен) 

Өнөр жай. Өнөр жай өндүрүшүнүн 2025-жылдын январь-августуна салыштырмалуу өсүшү негизги металлдардын (3,1 пайызга), тамак-аш азыктарынын (суусундуктарды кошкондо) жана тамеки продукцияларынын (8,4 пайызга), фармацевтикалык продукциялардын (15,1 пайызга), курулуш материалдарынын (33,4 пайызга), жыгачтан жана кагаздан жасалган буюмдардын, полиграфиялык ишмердүүлүк продукцияларынын (44,7 пайызга), транспорт каражаттарынын (46,8 пайызга), тазаланган мунай продукцияларынын (1,8 эсеге), химиялык продукциялардын (2,3 эсеге), ошондой эле  пайдалуу кендерди казуу көлөмүнүн (8,9 пайызга) көбөйүшү менен камсыздалды.

Электр энергиясы, газ жана буу менен камсыз кылуунун көлөмүнүн кыскарышы электр энергиясын өндүрүү көлөмүнүн (4,6 пайызга) азайышы менен шартталды.

Суу менен жабдуу, тазалоо, калдыктарды иштетүү жана кайра пайдаланылуучу чийки заттарды алуу көлөмүнүн көбөйүшү негизинен сууну чогултуу, иштетүү жана бөлүштүрүү көлөмүнүн өсүшү (8,7 пайызга) менен камсыздалды.

Айыл чарба. 2025-жылдын январь-август айына салыштырмалуу айыл чарба, токой чарба жана балык уулоочулуктун дүң продукцияларын өндүрүүнүн көлөмүнүн өсүшү өсүмдүк чарбачылык продукциясын өндүрүүнүн 10,0 пайызга, ошондой эле мал чарбачылыгынын 4,0 пайызга көбөйүшү менен камсыздалды. 

2025                                                     2026

Айыл чарбасынын дүң продукциясы 

(мурунку жылдын тийиштүү мезгилине карата пайыз менен)


Курулуштун дүң продукциясы. 2025-жылдын январь-августуна салыштырмалуу курулуштун дүң продукциясынын өсүшү негизги капиталга инвестициялардын көбөйүшү менен байланыштуу.

2025                                               2026 

Курулуштун дүң продукциясы 

(мурунку жылдын тийиштүү мезгилине карата пайыз менен)


Соода. Дүң жана чекене сооданын, автоунааларды жана мотоциклдерди оңдоонун жүгүртүүлөрүнүн 2025-жылдын январь-августуна салыштырмалуу өсүшү чекене сооданын (14,9 пайызга) көлөмүнүн өсүшү менен камсыздалды.
Курулуштагы инвестициялар. 2025-жылдын январь-августуна салыштырмалуу негизги капиталга инвестициялардын көлөмүнүн көбөйүшү ички каржылоо булактарынын (1,5 эсеге), ошондой эле тышкы булактарынын (2,2 эсеге) эсебинен камсыздалган.
2026-жылдын январь-августунда инвестициялардын негизги көлөмү (алардын жалпы көлөмүнүн 94 пайызы) транспорт ишмердиги жана жүктөрдү сактоо, пайдалуу кендерди казуу, билим  берүү, электр энергия, газ, буу жана кондицияланган аба менен камсыздоо (жабдуу), иштетүү өндүрүшү объекттеринин курулушуна, ошондой эле турак жай курулушуна багытталды.

2025                                             2026

Негизги капиталга инвестициялар 

(мурунку жылдын тийиштүү мезгилине карата пайыз менен)


Тышкы жана өз ара соода. Үстүбүздөгү жылдын январь- июлунда 2025-жылдын январь-июлуна салыштырмалуу тышкы жана өз ара сооданын көлөмүнүн өсүшү импорттук түшүүлөрдүн (8,7 пайызга) жана экспорттук жөнөтүүлөр (2,7 пайызга) менен камсыз болгон. Соода жүгүртүүнүн түзүмүндө экспорт 16,6 пайызды, импорт 83,4 пайызды түздү.

Экспорттун көлөмү 

(мурунку жылдын тийиштүү мезгилине карата пайыз менен)

2025                                                    2026

Импорттун көлөмү 

(мурунку жылдын тийиштүү мезгилине карата пайыз менен)


Кыргыз Республикасынын ЕАЭБ өлкөлөрү менен өз ара соодасынын көлөмү 2026-жылдын январь-июлунда  3,7 млрд. АКШ долларын түзүп, 2025-жылдын январь-июлуна салыштырмалуу 5,4 пайызга өстү. Экспорттук жөнөтүүлөр 2,0 пайызга азайды, ал эми импорттук түшүүлөр 7,2 пайызга көбөйдү. ЕАЭБге мүчө мамлекеттердин ичинен республиканын өз ара соодасынын эң чоң үлүшү Россияга (65,1 пайыз) жана Казакстанга (32,4 пайыз) туура келди. Республиканын товар жүгүртүүсүнүн жалпы көлөмүндө Евразия экономикалык бирлигине мүчө мамлекеттер менен болгон өз ара соодага 37,3 пайыз, экспортко 40,9 пайыз, импортко 36,6 пайыз туура келди.

ЕАЭБге мүчө мамлекеттерге болгон экспорт 

(мурунку жылдын тийиштүү  мезгилине карата пайыз менен)

ЕАЭБге мүчө мамлекеттерден болгон импорт 

(мурунку жылдын тийиштүү мезгилине карата пайыз менен)


Үчүнчү өлкөлөр менен (ЕАЭБден тышкары) тышкы сооданын көлөмү 6,3 млрд. АКШ долларын түзүп, 2025-жылдын январь-июлуна салыштырмалуу 9,1 пайызга жогорулады. Республиканын товар жүгүртүүсүнүн жалпы көлөмүндө үчүнчү өлкөлөр менен (ЕАЭБден тышкары) тышкы соода 62,7 пайызды, экспорт 59,1 пайызды, импорт 63,4 пайызды түздү.
Баалар жана тарифтер. Үстүбүздөгү жылдын январь-августунда (өткөн жылдын декабрь айына салыштырмалуу) бүткүл республика боюнча керектөө бааларынын жана тарифтеринин өсүшү 7,6 пайызды түздү. Муну менен, азык-түлүк товарларына жана алкоголсуз ичимдиктерге баалар - 6,4 пайызга, алкоголдук ичимдиктерге жана тамекиге - 7,7 пайызга, азык-түлүк эмес товарларга - 6,1 пайызга жана калкка көрсөтүлгөн кызмат көрсөтүүлөргө тарифтер - 11,4 пайызга жогорулады.

Бул мезгилде баалар жаңы союлган этке 17,4 пайызга, анын ичинен кой этине - 25,1 пайызга, жылкы этине - 19,9 пайызга, уй этине - 17,2 пайызга, тоок жумурткасына - 12,7 пайызга, бышырылган нан азыктарына - 8,6 пайызга,  жаңы бышкан жемиштерге - 8,1 пайызга, сүт азыктарына - 8,0 пайызга, балыкка - 7,2 пайызга, кумшекерге - 5,9 пайызга, өсүмдүк майларына - 4,8 пайызга, нанга - 3,8 пайызга, ак каймак майга - 3,3 пайызга жана унга - 1,4 пайызга ири өлчөмдө жогорулаган.


Муну менен катар, жаңы бышкан жашылчалардын - 24,2 пайызга, картошканын - 17,0 пайызга, куюлуп сатылуучу сүттүн - 3,0 пайызга жана күрүчтүн - 1,3 пайызга бааларынын төмөндөшү катталган. 

Үстүбүздөгү жылдын январь-августунда (өткөн жылдын декабрь айына салыштырмалуу) республиканын бардык аймактарында керектөө бааларынын жана тарифтеринин жогорулашы белгиленген. Мында баанын максималдуу өсүшү (17,3 пайызга) Ош облусунда катталган, бул баалардын азык-түлүк товарларына жана алкоголсуз суусундуктарга (13,8 пайызга), алкоголдук ичимдиктерге жана тамекиге (28,9 пайызга), азык-түлүк эмес товарларга (12,3 пайызга) жана калкка көрсөтүлгөн кызмат көрсөтүүлөргө тарифтер (27,0 пайызга) жогорулаган.

Үстүбүздөгү жылдын  август айында өткөн айга салыштырмалуу керектөө бааларынын жана тарифтеринин өсүшү бүткүл республика боюнча 0,8 пайызды түздү. Муну менен, баалар азык-түлүк эмес товарларга -1,0 пайызга, алкоголдук ичимдиктерге жана тамекиге - 0,6 пайызга, азык-түлүк товарларга жана алкоголсуз ичимдиктерге - 0,5 пайызга, калкка көрсөтүлгөн кызмат көрсөтүүлөргө тарифтер - 1,2 пайызга жогорулаган. 

Үстүбүздөгү жылдын август айында баалар жаңы союлган этке 2,5 пайызга, анын ичинен жылкы этине - 3,3 пайызга, уй этине - 2,6 пайызга, кой этине - 1,6 пайызга, өсүмдүк майларына (1,2 пайызга), куюлуп  сатылуучу сүткө (1,1 пайызга) жана унга (1,0 пайызга) ири өлчөмдө жогорулаган. 

Муну менен катар, картошканын - 7,0 пайызга, жаңы бышкан жемиштердин - 6,8 пайызга, күрүчтүн - 1,1 пайызга, нандын - 0,6 пайызга, уйдун боор этинин жана жаны кармалган балыктын (0,4 пайызга) бааларынын төмөндөшү катталган.

Үстүбүздөгү жылдын август айында өткөн айга салыштырмалуу керектөө бааларынын жана тарифтеринин жогорулашы республиканын бардык аймактарында белгиленди.

Эмгек акы. 2026-жылдын январь-июлунда номиналдык эсептелген орточо айлык эмгек акынын өсүү темпинин жогорулашы 2025-жылдын январь-июлуна салыштырганда экономикалык ишмердиктин бардык түрдөгү ишканаларында жана уюмдарында байкалды.

Реалдуу эмгек акы 

(мурунку жылдын тийиштүү мезгилине карата пайыз менен)


Алардын эң олуттуу жогорулашы искусство, көңүл ачуу жана эс алуу (1,5 эсеге), саламаттыкты сактоо жана калкты социалдык жактан тейлөө (46,6 пайызга), билим берүү  (43,3 пайызга) кесиптик, илимий жана техникалык ишмердик (35,2 пайызга), айыл чарбасы, токой чарбасы жана балык уулоочулук (32,9 пайызга), суу менен жабдуу, тазалоо, калдыктарды иштетүү жана кайра пайдалануучу чийки затты алуу (29,6 пайызга), финансылык ортомчулук жана камсыздандыруу (25,0 пайызга), кыймылсыз мүлк операциялары (23,8 пайызга), курулушта (23,5 пайызга), ошондой эле транспорт ишмердиги жана жүктөрдү сактоо (22,7 пайызга) чөйрөлөрүндө болду.  
Төрага

